Scenariul în care Ilie Bolojan demisionează de la conducerea PNL: "Dacă nu le vor susține după ce le-au votat, se vor face de râsul lumii"
Președintele interimar al PNL, Ilie Bolojan, a declarat miercuri, 27 noiembrie, că va demisiona de la conducerea partidului în cazul în care colegii săi nu vor susține în noul Parlament un pachet de măsuri pentru „reformarea lumii politice” votat astăzi de liberali. Planurile lui Bolojan includ reducerea numărului de parlamentari la 300, măsură susținută covârșitor de români în referendumul lui Traian Băsescu din 2009.